יוג'ה ואנג

**יוג'ה ואנג** (בסינית: **王羽佳 Wáng Yǔjiā**, נולדה ב-10 בפברואר 1987) היא פסנתרנית סינית החיה בארצות הברית. לפי אוליבייה בלאמי, נחשבת ל"גדולת פסנתרניה של סין בתקופתה"

יוג'ה ואנג נולדה בבייג'ינג כבת לאם רקדנית ואב נגן בכלי הקשה. היא התחילה לנגן בפסנתר מגיל שש, כשלמדה אצל לואו ז'ן מין. מגיל 7 למדה בקונסרבטוריון המרכזי בבייג'ינג בכיתות של לינג יואן וצ'ו גואנגיין. בגיל 14 היא נסעה לקלגרי בקנדה ונרשמה שם במכללת הקונסרבטוריון "מאונט רויאל", בו הייתה תלמידתם של הואנג קואן צ'ן ושל טמה בלקסטון. אחרי שנת 2002 עברה לארצות הברית ולמדה אצל גרי גרפמן במכון קרטיס למוזיקה, אותו סיימה בשנת 2008.

בשנת 1998 בגיל 11 זכתה יוג'ה ואנג בפרס השלישי בתחרות הבינלאומית אטלינגן לפסנתרנים צעירים בגרמניה
ב-2001 זכתה בפרס השלישי לפסנתר וב"פרס המיוחד של חבר השופטים" בתחרות הבינלאומית הראשונה למוזיקה בסנדאי שביפן.

ב-2002 זכתה בפרס גם בפסטיבל המוזיקה של אספן
יוג'ה ואנג הופיעה לראשונה כסולנית באירופה בשנת 2003. אחרי שנת 2006 ניגנה כסולנית עם הפילהרמונית של ניו יורק, עם התזמורות הסימפוניות של שיקגו, יוסטון וסן פרנסיסקו. בשנים הבאות ניגנה, בין השאר, עם התזמורת הפילהרמונית של סין. בשנת 2007 קיבלה תגובות טובות מאוד מהמבקרים כשהחליפה את מרתה ארחריץ' בקונצרט עם התזמורת הסימפונית של בוסטון בניצוחו של שארל דיטואה. בשנת 2011 ניגנה לראשונה בקרנגי הול.

יוג'ה ואנג משתתפת קבועה בפסטיבלים רבים כמו למשל פסטיבל וורבייה.

בינואר 2009 חתמה ואנג חוזה אקסקלוסיבי עם חברת ההקלטות "דויטשה גרמופון", ובמסגרתו הקליטה 4 תקליטורים.

ב-28 בינואר 2023 ניגנה בקרנגי הול בקונצרט אחד את כל ארבעת הקונצ'רטים לפסנתר של רחמנינוב ואת הרפסודיה שלו על נושא של פגניני עם תזמורת פילדלפיה, מה שהמנצח יאניק נזה-סגן השווה לטיפוס על הר האוורסט. אחד המאזינים בקהל התמוטט בחלק האחרון של הקונצ'רטו השני, דבר שגרם להפסקת הקונצרט לצורך הטיפול בו. האמנית חזרה לנגן כעבור עשרים דקות. אחרי ביצוע היצירה האחרונה היא נינגה כהדרן את "ריקוד הרוחות המבורכות" מהאופרה "אורפיאו ואאורידיצ'ה" מאת כריסטוף ויליבלד גלוק
 
יוג'ה ואנג מתגוררת כיום בניו יורק.
נודעה גם בסגנון לבושה הייחודי עם חצאיות מיני ושמלות צבעוניות צרות ונעלי העקב מתוצרת המעצב כריסטיאן לובוטן.

## דיסקוגרפיה
* "Sonatas & Études" – קטעי ליסט, שופן, סקריאבין וליגטי (אביב 2009)
* "Transformation" – קטעי סטרווינסקי, סקרלטי, ברהמס, ראוול (אביב 2010)
* אלבום עם מוזיקה מאת רחמנינוב, והוקלט עם התזמורת הקאמרית על שם מהלר תחת ניצוחו של קלאודיו אבאדו (מרץ 2011)
* "Fantasia" (מרץ 2012) – קטעי הדרן
* "Piano Concertos" (2014) – עם התזמורת הסימפונית סימון בוליבר בניצוחו של גוסטאבו דודאמל – קונצ'רטו מס' 3 מאת רחמנינוב והקונצ'רטו מס' 2 מאת פרוקופייב
* סונאטות לכינור ופסנתר מאת יוהנס ברהמס – עם לאונידס קבקוס – 2014
* "Ravel Fauré" – קונצ'רטי מס' 1–2 ובלדה בפה מז'ור אופוס 19 – בניצוח ליונל ברנגייה, בטונהאלה בציריך, דויטשה גרמופון (2015)
* DVD EuroArts – הקונצ'רטו מס' 3 לפסנתר מאת סרגיי פרוקופייב עם תזמורת הפסטיבל לוצרן בניצוחו של קלאודיו אבאדו (בפסטיבל לוצרן 2009)
* "סיור באסיה" Asia Tour עם הפילהרמונית של ברלין בניצוח סיימון ראטל – בווהאן, סין – 2017 – הקלטה חיה
* The Berlin Recital – הקלטה חיה – 2018
*The Peace Concert Versailles – עם הפילהרמונית של וינה בניצוח פרנץ ולזר-מסט – הקלטה חיה בארמון ורסאי – 2018
* Blue Hour עם אנדריאס אוטנזאמר
* Sommernachtskonzert: Gershwin Rhapsody in Blue עם הפילהרמונית של וינה בניצוח גוסטבו דודמל – הקלטה חיה בארמון שנברון בווינה – 2019
* Franck, Chopin with Gautier Capuçon – עם גוטייה קפוסון – 2019
*  – עם הפילהרמונית של לוס אנג'לס בניצוח גוסטבו דודמל – 2020
*Rachmaninov Cello Sonata, Op. 19 עם לין הארל – הקלטה חיה בפסטיבל ורבייה 2008–2020
* The American Project featuring You Come Here Often? מאת מייקל טילסון תומאס  ו-הקונצ'רטו לפסנתר מאת טדי אברמס  – 2023
: The Verbier Festival Debut Recital 2008 – live at Verbier Festival-  2008 – 2023
* Rachmaninoff: The Piano Concertos & Paganini Rhapsody; עם גוסטבו דודמל והפילהרמונית של לוס אנג'לס  – 2023
2024: The Vienna Recital – live from Vienna, Austria

## יצירות בבכורה עולמית שהוזמנו עבורה
*1 באוגוסט 2009 – Artless Pages – ("דפים פשוטים"): שבעה אימפרומפטו לפסנתר מאת רודיון שצ'דרין – בכנסייה בוורבייה, שווייץ.
* 3 בדצמבר 2009 – קונצ'רטו לפסנתר מאת ג'ניפר היגדון במרכז קנדי בוושינגטון די. סי. עם התזמורת הסימפונית הלאומית של ארצות הברית בניצוחו של אנדרו ליטון.
* 15 במרץ 2015 – ?You Come Here Often (את באה לכאן לעיתים קרובות?) לפסנתר סולו מאת מייקל טילסון תומאס – במרכז האמנויות ברביקן בלונדון.
* 31 ביולי 2015 – "שלום לפילגש" לסופרנו ופסנתר מאת טאן דון עם התזמורת הסימפונית גואנג'ואו בניצוחו של לונג יו באוצם הקונצרטים שינגהאי בגואנגג'ואו.
* 7 במרץ 2019 – ?Must the Devil Have All the Good Tunes (האם לשטן יש המנגינות הכי טובות?) מאת ג'ון אדמס, באולם וולט דיסני בלוס אנג'לס, עם הפילהרמונית של לוס אנג'לס תחת שרביטו של גוסטבו דוהמל.
* 7 בינואר 2022 – קונצ'רטו לפסנתר מאת טדי אברמס עם תזמורת לואיוויל בניצוחו של אברמס, במרכז קנטקי לאמנויות הבמה בלואיוויל, קנטקי.
* 13 באוקטובר 2022 – קונצ'רטו מס.3 לפסנתר מאת מגנוס לינדברג באולם דייוויס סימפוני בסן פרנסיסקו עם התזמורת הסימפונית סן פרנסיסקו בניצוחו של אסה-פקה סאלונן.
**בכורות אחרות**:
* 23 בפברואר 2015 – באופרת "The Food of Love" (מזון אהבה) מאת קרלו גלאנטה עם הפילהרמונית של תיאטרון סקאלה במילנו בניצוחו של דניאלה רוסטיוני.
* 25 ביולי 2016 – סונאטה לצ'לו ופסנתר מאת יבגני קיסין עם הצ'לן גוטייה קפוסון באולם דה קומבן בוורבייה.

## פסקולים
*2013 – Summer in February (קיץ בפברואר) – בנג'מין וולפיש וקיץ בפברואר
*2023 – The Hunger Games: The Ballad of Songbirds & Snakes

## פרסים ואותות כבוד
* הפרס המיוחד של התחרות הבינלאומית למוזיקה בסנדאי
* 2006 – הפרס גילמור לאמן צעיר
* 2009 – מלגת אוורי פישר
* האלבום הראשון שלה Sonatas & Études נבחר ל"אלבום הבכורה הטוב ביותר" על ידי המגזין International piano
*2011 – פרס Echo על האלבום השני שלה - האמן הצעיר של השנה
* האלבום הראשון והשלישי שלה היו מועמדים לפרסי גראמי
* 2017 – אמן השנה של Musical America
* 2019 – פרס החברה הבריטית "גרמופון" לנגינת מוזיקה קלאסית עבור "הרסיטל בברלין"
* 2021 – הפרס של OPUS KLASSIK עבור ביצוע הקונצ'רטו לפסנתר מאת ג'ון אדמס עם הפילרהמונית של לוס אנג'לס בניצוח גוסטבו דודמל
* 2023 – פרס גראמי עבור ביצועיה ב-The American Project עם תזמורת לואיוויל בניצוחו של טדי אברמס

## לקריאה נוספת
*  Olivier Bellamy – *Dictionnaire amoureux du pian*o, L'Abeille, 2022 Plon, Paris

## קישורים חיצוניים

* 

* באתר Opus 3 Artists
* ביוגרפיה באתר Medici
* באתר הפסטיבל אנסקו ספטמבר 2013
* 

## הערות שוליים

 

קטגוריה:פסנתרנים סינים
קטגוריה:בייג'ינג: אישים
קטגוריה:זוכות פרס גראמי
קטגוריה:פסנתרניות
קטגוריה:מהגרות מסין לארצות הברית
קטגוריה:מהגרים מסין לארצות הברית
קטגוריה:אמריקאיות שנולדו ב-1987
קטגוריה:אמריקאים שנולדו ב-1987